**ტკიცეია**

**სსიპ საზოგადოებრივი კოლეჯ „სპექტრი“-ს**

**დირექტორის როინ (მათე) ტაკიძის**

**2019 წლის 5 მარტის**

**№97 ბრძანებით**



 **სსიპ საზოგადოებრივი კოლეჯი ‘’სპექტრი’’ პროფესიული**

**საგანმანათლებლო პროგრამა**

**ხის მხატვრული დამუშავების სპეციალისტი**

საკონტაქტო ინფორმაცია:

მისამართი: თბილისი 0168, ბ. ჭიჭინაძის ქ N10 (აფრიკის დასახლება)

ტელეფონი: (+995 32) 240-16-87, 245-63-63

 ელ-ფოსტა: info@eqe.ge.

ვებ.გვერდი: http://www.spectri.org

1. **ჩარჩო დოკუმენტის სახელწოდება ქართულ და ინგლისურ ენაზე რომლის საფუძველზეც შემუშავებულია პროგრამა:** ხის, ქვისა და ლითონის მხატვრული დამუშავება - Wood, Stone and Metal Artistic Processing
2. **ჩარჩო დოკუმენტის სარეგისტრაციო ნომერი, რომლის საფუძველზეც შემუშავებულია პროგრამა -** 02123-პ
3. **მისანიჭებელი კვალიფიკაციები ქართულ და ინგლისურ ენაზე**

საბაზო პროფესიული კვალიფიკაცია ხის მხატვრულ დამუშავებაში / Basic Vocational Qualification in Wood Artistic Processing

მისანიჭებელი კვალიფიკაციები განათლების საერთაშორისო კლასიფიკატორის ISCED-ის მიხედვით განეკუთვნება დეტალურ სფეროს - გამოყენებითი ხელოვნება (ხელნაკეთობა), კოდი 0214, აღმწერი - *“შეისწავლის საიუველირო ხელოვნების, კერამიკის, ქსოვის, ხის დამუშავების და ა.შ ტექნიკასა და უნარებს”;*

1. **მიზანი:**

პროგრამის მიზანია, ხის, მხატვრული დამუშავების სფეროსთვის უზრუნველყოს კონკურენტუნარიანი კადრების მომზადება. პროგრამის საფუძველზე შესაძლოა მომზადდეს კადრები ხის მხატვრული დამუშავების კვალიფიკაციების მიმართულებით: პროგრამის მიზანია უზრუნველყოს ისეთი პროფესიული პროგრამის დანერგვა, რომელიც მოამზადებს ხის მხატვრული დამუშავების კვალიფიკაციის მქონე სპეციალისტს, რომელმაც იცის ხის მხატვრული დამუშავებისთვის საჭირო დანადგარების, ხელსაწყოებისა და მასალის შერჩევა, ესკიზისა და ნახაზის შესრულება, კომპიუტერული გრაფიკული პროგრამების გამოყენებით ხის ავეჯის კონსტრუირება, ესკიზის მიხედვით ხის მხატვრული კვეთა, ხის ავეჯისა და დეკორატიული ნივთების დამზადება უსაფრთხოების წესების დაცვით, ხის დაზიანებული ავეჯის შეკეთება.

1. **დაშვების წინაპირობა:** საბაზო განათლება
2. **დასაქმების სფერო და შესაძლებლობები**

**ხის მხატვრული დამუშავებაში** საბაზო პროფესიული კვალიფიკაციის მქონე პირი შესაძლოა დასაქმდეს ავეჯის კონსტრუქტორად, ეკლესიების, სკოლების, რესტორნების ავეჯის მწარმოებლად, სპეციალური ავეჯის (დახლების, ვიტრინების, თაროების და მისთ) მწარმოებლად, საოფისე ავეჯის მწარმოებლად, ხის საყოფაცხოვრებო ნივთებისა და სამზარეულოს საკუთნოების მწარმოებლად, ხის სტატუეტების და ორნამენტების, ხის ინკრუსტაციების, ხის ფერადი მოზაიკის მწარმოებლად, ხის ყუთების, საიუველირო ნაკეთობების, სასადილო საკუთნოების და მსგავსი ნაკეთობების მწარმოებლად.

პირს შეუძლია დასაქმდეს: ავეჯის დამამზადებელ საწარმოში, ხის დამამუშავებელ საწარმოში, ხის წნული ნივთების დამამზადებელ სახელოსნოში, შექმნას კერძო წარმოება და აწარმოოს საკუთარი ბიზნესი.

ეკონომიკური საქმიანობების სახეების ეროვნული კლასიფიკატორის კოდები: 16.29; 16.29.0; 31.0; 31.01; 31.01.0.

დასაქმების საერთაშორისო კლასიფიკატორის (ISCO) კოდები: 7522; 7523.

1. **სტრუქტურა და მოდულები:**

პროგრამა მოიცავს, ზოგად 6 მოდულს 16 კრედიტის ოდენობით, საერთო პროფესიულ 5 მოდულეს 16 კრედიტის ოდენობით და 9 პროფესიულ მოდულს ჯამური 46 კრედიტის ოდენობით. ხის მხატვრულ დამუშავებაში საბაზო პროფესიული კვალიფიკაციის მინიჭებისათვის პირმა უნდა დააგროვოს 78 კრედიტი. ხოლო არაქართულენოვანმა პროფესიულმა სტუდენტემა კი 93 კრედიტი, რომელთაგან 78 კრედიტს ემატება ქართული A2 მოდული 15 კრედიტი.

მოდულების, ქართული ენა A2 გავლა სავალდებულოა მხოლოდ იმ პროფესიული სტუდენტებისთვის, რომლებმაც პროფესიულ საგანმანათლებლო პროგრამაზე სწავლის უფლება მოიპოვეს „პროფესიული ტესტირების ჩატარების დებულების დამტკიცების თაობაზე“ საქართველოს განათლებისა და მეცნიერების მინისტრის 2013 წლის 27 სექტემბრის ბრძანება №152/ნ ბრძანებით დამტკიცებული დებულების მე-4 მუხლის მე-2 პუნქტით გათვალისწინებულ რუსულ, აზერბაიჯანულ ან სომხურ ენაზე ტესტირების გზით. აღნიშნული პირებისათვის პროფესიულ საგანმანათლებლო პროგრამაზე სწავლება იწყება ქართული ენის მოდულებით.

**პროგრამის ხანგრძლივობა:**

პროგრამების მოცულობა და სავარაუდო ხანგრძლივობა სხვადასხვა იქნება ქართულენოვანი და არაქართულენოვანი პროფესიული სტუდენტებისათვის.

 ქართულენოვანი პროფესიული სტუდენტებისათვის 12.4 თვე;

არაქართულენოვანი პროფესიული სტუდენტებისათვის 15 თვე.

|  |
| --- |
| **ზოგადი მოდულები** |
| **№** | **მოდულის დასახელება** | **კრედიტი** |
| **1** | ინფორმაციული წიგნიერება 1 | 3 |
| **2** | ინტერპერსონალური კომუნიკაცია | 3 |
| **3** | მეწარმეობა 1 | 2 |
| **4** | რაოდენობრივი წიგნიერება | 2 |
| **5** | სამოქალაქო განათლება | 2 |
| **6** | ინგლისური ენა | 4 |
| **სულ** |  | **16** |
| **საერთო პროფესიული მოდულები** |
| **№** | **მოდულის დასახელება** | **კრედიტი** |
| **1** | აკადემიური ხატვისა და ფერწერის საწყისები | 4 |
| **2** | ხაზვა - ხის, ქვისა და ლითონის მხატვრული დამუშავებისთვის | 3 |
| **3** | ძერწვის საწყისები | 3 |
| **4** | კომპიუტერული საინჟინრო გრაფიკა Photoshop CS | 3 |
| **5** | გაცნობითი პრაქტიკა - ხის, ქვისა და ლითონის მხატვრული დამუშავება | 3 |
| **სულ** |  | **16** |

|  |
| --- |
| **ხის მხატვრული დამუშავების პროფესიული მოდულები**  |
| **№** | **მოდულის დასახელება** | **კრედიტი** |
| **1.** | მერქნისა და მერქნული მასალებისაგან ნაკეთობების დამზადების ტექნოლოგიები  | 8 |
| **2.** | კომპიუტერული გრაფიკული პროგრამები ხის მხატვრული დამუშავებისა და ავეჯის კონსტრუირებისათვის | 6 |
| **3.** | ხეზე მხატვრული კვეთა | 6 |
| **4.** | მოზაიკური ტექნოლოგიით ნიმუშის დამზადება | 4 |
| **5.** | ხის მხატვრული დამუშავება რიცხვით პროგრამული მართვის ჩარხების გამოყენებით | 5 |
| **6.** | ქართული ტრადიციული ხის ნაკეთობების დამზადება | 6 |
| **7.** | ხის წნული ნაკეთობების დამზადება | 3 |
| **8.** | ხის ნაკეთობათა შეკეთება | 3 |
| **9.** | პრაქტიკული პროექტი - ხის მხატვრულ დამუშავებაში | 5 |
| **სულ** |  | **46** |

1. **მისანიჭებელი კვალიფიკაციების შესაბამი სწავლის შედეგები**

**სწავლის შედეგები ხის მხატვრული დამუშავების მიმართულებით**

კურსდამთავრებულს შეუძლია:

1. შექმნას კომპიუტერული გრაფიკული პროგრამების გამოყენებით ხის ნაკეთობათა ესკიზი/ნახაზი
2. დაამუშავოს მერქანი და მერქნული მასალა
3. ააწყოს და მოაპირკეთოს ხის ნაკეთობები
4. განახორციელოს მარტივი და რთული მხატვრული კვეთა ხეში
5. განახორციელოს კომპიუტერული დანადგარების გამოყენებით ხის მხატვრული დამუშავება
6. დაამზადოს ხის მხატვრული ნიმუში მოზაიკური ტექნოლოგიით
7. შექმნას ხის წნული ნაკეთობები
8. განახორციელოს ხის ნაკეთობების შეკეთება.

**9. სწავლის შედეგების მიღწევის დადასტურება და კრედიტის მინიჭება**

პირს კრედიტი მიენიჭება სწავლის შედეგის მიღწევის დადასტურების საფუძველზე. სწავლის შედეგის მიღწევის დადასტურება შესაძლებელია:

ა) წინმსწრები ფორმალური განათლების ფარგლებში მიღწეული სწავლის შედეგების აღიარებით

ბ)არაფორმალური განათლების გზით მიღწეული სწავლის შედეგების აღიარება საქართველოს კანონმდებლობით დადგენილი წესით

გ) სწავლის შედეგების დადასტურება შეფასების გზით.

არსებობს განმავითარებელი და განმსაზღვრელი შეფასება.

განმავითარებელი შეფასება შესაძლოა განხორციელდეს როგორც ქულების, ასევე ჩათვლის პრინციპების გამოყენებით.

განმსაზღვრელი შეფასება ითვალისწინებს მხოლოდ ჩათვლის პრინციპებზე დაფუძნებული (კომპეტენციების დადასტურებაზე დაფუძნებული) სისტემის გამოყენებას და უშვებს შემდეგი ორი ტიპის შეფასებას:

ა) სწავლის შედეგი დადასტურდა

ბ) სწავლის შედეგი არ დადასტურდა.

განმსაზღვრელი შეფასებისას უარყოფითი შედეგის მიღების შემთხვევაში პროფესიულ სტუდენტს უფლება აქვს პროგრამის დასრულებამდე მოითხოვოს სწავლის შედეგების მიღწევის დამატებითი შეფასება. შეფასების მეთოდი/მეთოდები მოცემულია მოდულებში.

მოდულების, სწავლის შედეგებისა და თემატიკის კომპონენტებში ითვალისწინებს რვა საკვანძო კომპეტენციის განვითარებას *(მშობლიურ ენაზე კომუნიკაცია; უცხო ენაზე კომუნიკაცია; მათემატიკური კომპეტენცია; ციფრული კომპეტენცია; დამოუკიდებლად სწავლის უნარი; პიროვნებათშორისი, კულტურათაშორისი, სოციალური და მოქალაქეობრივი კომპეტენციები; მეწარმეობა და კულტურული გამომხატველობა*), რომლებიც მნიშვნელოვანია პროფესიონალი და კონკურენტუნარიანი კადრის აღზრდისთვის. რვა საკვანძო კომპეტენციიდან ერთ-ერთი - მშობლიური/პროფესიული საგანმანათლებლო პროგრამის სწავლების ძირითადი ენის განვითარების მიზნით, თითოეული პროფესიული განათლების მასწავლებლის მიერ სწავლება-სწავლის პროცესში უნდა შეფასდეს ზეპირი და წერილობითი კომუნიკაციის უნარი, კერძოდ, მართლწერისა და მართლმეტყველების წესების დაცვა შემდეგი კომპეტენციების ფარგლების გათვალისწინებით:

**მართლმეტყველება**

* საუბრის/პრეზენტაციის დროის ლიმიტის დაცვა;
* სათანადო პროფესიული ლექსიკის გამოყენება;
* მოსაზრების ჩამოყალიბება გასაგებად, ნათლად და თანამიმდევრულად;
* ადეკვატური მაგალითებისა და არგუმენტების მოყვანა;
* ზეპირი მსჯელობისთვის დამახასიათებელი არავერბალური  საშუალებების ადეკვატურად გამოყენება  (მაგ., ჟესტიკულაცია, ინტერვალი საუბარში, ხმის ტემბრის ცვალებადობა).

**მართლწერა**

* საკავშირებელი სიტყვების სწორად გამოყენება;
* ძირითადი  სასვენი ნიშნების (წერტილი,  კითხვისა და ძახილის ნიშნები) სწორად გამოყენება;
* პროფესიული ლექსიკის სათანადოდ გამოყენება;
* წერისას ტიპობრივი სტილისტური ხარვეზების აღმოფხვრა;
* არ უნდა იქნეს გამოყენებული ენისთვის არაბუნებრივი შესიტყვებები და ლექსიკა - ბარბარიზმები, ჟარგონები;
* ინფორმაციის გადმოცემა  თანამიმდევრულად, გასაგებად, შესასრულებელი აქტივობის შესაბამისად.

**10**. **პროფესიული კვალიფიკაციის მინიჭება**

პროფესიულ კვალიფიკაციას ანიჭებს საზოგადოებრივი კოლეჯი ‘’სპექტრი’’. პროფესიული კვალიფიკაციის მოსაპოვებლად პროფესიულმა სტუდენტმა უნდა დააგროვოს პროფესიულ საგანმანათლებლო პროგრამაში განსაზღვრული მოდულებით გათვალისწინებული კრედიტები.

**11. სპეციალური საგანმანათლებლო საჭიროების (სსსმ) და შეზღუდული შესაძლებლობების მქონე (შშმ) პროფესიული სტუდენტების სწავლებისათვის**

შეზღუდული შესაძლებლობისა და სპეციალური საგანმანათლებლო საჭიროების მქონე პირთა პროფესიულ საგანმანათლებლო პროგრამაში ჩართულობის უზრუნველყოფის მიზნით ასეთი პირები მოდულებზე დაიშვებიან მოდულის წინაპირობის/წინაპირობების დაძლევის გარეშე.

პროფესიული საგანმანათლებლო პროგრამით განსაზღვრული კრედიტები პირს ენიჭება მხოლოდ შესაბამისი სწავლის შედეგების დადასტურების შემთხვევაში, ხოლო კვალიფიკაცია - მე-10 თავით გათვალისწინებული წესით. ამასთან განსაზღვრულია საზოგადოებრივიკოლეჯის დირექტორის მიერ (სსიპ საზოგადოებრივიკოლეჯში „სპექტრი“ სსსმ და შშმ პირების რეგისტრაციისა და ჩარიცხვის წესის, სსსმ/შშმ პირებისათვის აკომოდაციისა და მოდიფიკაციის აქტივობებისა და ინდივიდუალური სასწავლო გეგმის შემუშავების მეთოდიკის განსაზღვრის წესი და სსსმ/შშმ პირების სწავლებისთვის განხორციელებული აქტივობების აღრიცხვა-ანგარიშის შედგენის წესი).

შედგენის წესი).

დანართი 1. სასწავლო გეგმა.

დანართი 2. სასწავლო გარემო და მატერიალური რესურსი.

დანართი 3. განმახორციელებელი პირები (პროფესიული განათლების მასწავლებლები).

დანართი 4. (პროგრამის შემადგენელი მოდულები, მათ შორის ქართული ენის მოდული/მოდულები).